新晴与南村及张超然远暂过虎邱
虎邱好秋月，我来逾所闻。正当积雨晴，亭午烟景新。寺门画舸集，冶游何缤纷。顾笑万众中，有此三数人。栉比见华馆，喧阗罗芳樽。竹树酒炙丛，水石红粉春。云方初弦时，歌管郁未陈。预愁三五夜，客梦惊心魂。临高野四望，历历多松云。何人赴幽赏，惟有清远君。因知习俗古，弥感气象尊。回棹同所适，月明白鸟群。
主题：田园
情感：恐惧、失意